Knygoje apžvelgiami ornitologijos kaip mokslo šakos pasiekimai nuo seniausių laikų iki dabartinės epochos pasaulyje ir Lietuvoje. Ornitologija pasitarnavo teikdama duomenų ir koncepcijas evoliucijai, etologijai, genetikai, histologijai, lyginamajai anatomijai, bioakustikai, biomechanikai, biofizikai, biochemijai. Zoogeografijoje, evoliucijos teorijoje, naujų rūšių formavimosi teorijoje, aplinkos fiziologijoje, populiacijų biologijoje, endokrinologijoje, etologijoje ir daugelyje kitų biologijos šakų didžiausi atradimai ir pasiekimai priskiriami ornitologams. Autorius nekėlė sau tikslo nagrinėti ornitologijos studijų Lietuvos universitetuose padėties, kaip ir ornitologijos darbų populiarizavimo pasiekimų. Knyga skiriama plačiajam skaitytojų ratui, ji pasitarnaus aukštųjų mokyklų biologijos specialybės studentams kaip papildoma priemonė studijoms. Ornitologijos istorija lietuvių kalba Lietuvoje išleidžiama pirmą kartą.
Knygą galima įsigyti Gamtos tyrimo centro Paukščių ekologijos laboratorijoje (Akademijos g. 2, I a.), platina Daiva Vaitkuvienė.